দি রেইন
দি রেইন ১৯৭৬ সালে মুক্তিপ্রাপ্ত প্রণয়ধর্মী চলচ্চিত্র। বাংলা এবং উর্দু দুই ভাষায় নির্মিত ছায়াছবিটি পরিচালনা করেছেন এস এম শফি। ছায়াছবিটির কাহিনী লিখেছেন নাজমুল মাসরিক এবং চিত্রনাট্য ও সংলাপ লিখেছেন পরিচালক এস এম শফি নিজেই। এতে প্রধান চরিত্রে অভিনয় করেছেন অলিভিয়া ও ওয়াসিম। এছাড়া অন্যান্য ভূমিকায় রয়েছে রাজপুত, কাজী মেহফুজুল হক, রোজী সামাদ, সৈয়দ হাসান ইমাম প্রমুখ। চলচ্চিত্রটি ২য় জাতীয় চলচ্চিত্র পুরস্কারে দুইটি বিভাগে পুরস্কার অর্জন করে।